ভারতের সাবেক রাষ্ট্রপতি প্রণব মুখোপাধ্যায়ের আগমনে চট্টগ্রাম বিশ্ববিদ্যালয়ের গৌরবের মুকুটে আরেকটি সোনালি পালক সংযোজিত হবে। উৎসাহ ও উদ্দীপনা ক্যাম্পাসের চারদিকে। ‘আমরা একটি সর্বাঙ্গ সুন্দর অনুষ্ঠানের মাধ্যমে ঐতিহাসিক দিনটিকে স্মরণীয় করে রাখতে চাই’, বাংলানিউজকে বলেন চট্টগ্রাম বিশ্ববিদ্যালয় শিক্ষক সমিতির কার্যকরী সদস্য মো. বখতেয়ার উদ্দিন। ‘এই অনুষ্ঠানের মধ্য দিয়ে দক্ষিণ এশিয়ার একাডেমিক মানচিত্রে চট্টগ্রাম বিশ্ববিদ্যালয়ের অবস্থান আরও উজ্জ্বল ও সংহত হবে’, অভিমত এই তরুণ শিক্ষক নেতার।